dh-unibe/image-text_koenigsfelden-charters-post-1500 huggingface dataset:
Wir, bruͦder Berhdold von Stoffeln, ✳ conmendùr, ✳ un̄ die bruͦder gemein des hùses ze Klignowa, Sant Johans orden des spitals von
Jerusalem, ✳ kùnden allen den, die disen brief sehent ✳ oder hoͤrent lesen, ✳ das Johans vō Wessenbgˀ, seshaft ze Loͧfenbˀg, ✳ hat ver koͧfet
mit unser gunst ✳ un̄ mit unserm willen ✳ zwenzig soͧm win geltes des messès ze Walzhuͦt ✳ uf sinem halben wingarten, dem alten,
der da lit ob dem Lieder Bach, ✳ un̄ dar nach uf allem dem win wahs, das der vor genand Jͦhans selber oder sin erbon buwend ✳
oder umb zins oder umb teil hat ver lùwen, ✳ das in an hoͤrt un̄ in den hof ze Togerren, ✳ der vō uns sin reht lib erb ist. ✳ un̄ hat
das selbù gelt gegeben Heinrichen Nodstein, burger ze Walzhuͦt, ✳ umbe veͥrzig march, einer haben march minner, loͤtigs
silbers Basler gewihtes, ✳ des der vor genand Johans gewerod ist ✳ un̄ in sinem nuzz komen ist, ✳ also das er un̄ sin erben
vō uns umb ein halben vierdūg wahses, jerhich ze geben zuͦ der lieht mes, ✳ zuͦ eim rehten erb haben sol. ✳ und haben
im dc ver lùwen ✳ ✳ in disem koͧf, sind sù ùber ein komen, dc der vorgenādù win wizer win wesen sol, ✳ ob sù ī dem vor genanden
wingarten un̄ winwachs werdent, ✳ wer aber, das so vil wizes wins niht en wrdi, so sol man in weren, swes des wizen wines
bristed mit rotem win, ✳ so da uf wirt, ✳ unz an zwenzig soͧm. ✳ ge scheh oͧch, dc usz dem vor genanden wingarten un̄ winwahs ✳ wizes noch rotes wines zvenzig som niht en wrden, ✳ so sol er im geben drù teil wizes wines ✳ un̄ ein teil rotes ✳ unz das er in zvenzig
som geweret. ✳ un̄ swa dirre win, als hie vor geschriben stat, ✳ zuͦ sant Gallen mes niht geweret ist, ✳ da sol der selb Nodstein un̄ sin erben uf allen den cins, der in den vor genanden hof hoͤret, warten ✳ un̄ haft han ✳ ✳ unz der win gewerd wirdz, ✳ un̄ sol dˀ cins uf
dem guͦte beliben ✳ unz dc es geschiht. ✳ wer oͧch, das der vor genand Johans ✳ oder sin erben uf dem vor genanden guͦte zvenzig soͧm ewiges cins moͧhten gemachen, als hie vor geschriben stad, ✳ die sol dˀ vor genand Notstein ✳ oder sin erbon ✳ un vˀzogenlich nemen, àn alle geverd, ✳ un̄ sol dan dˀ hof un̄ dc andˀ guͦt ledig sin, ✳ un̄ swa dˀselb Notstein odˀ sin erben dc woltin
vˀsprechen, ✳ da sùlend sù bedenthab vier man dar geben ✳ un̄ ein gemeinen man, ✳ swas sieh sich da dˀ besser teil undˀ den erkennet, ✳ dc sùlend sù bedendhalb stet han. ✳ ✳ daz diz war ✳ un̄ stet belibe, ✳ so henken wir, der vor genande bruͦdˀ Bˀhtold von
Stoffeln ✳ un̄ die bruͦder, ✳ unsˀ ingesigel zuͦ einem urkùnd an disen brif. ✳
wir, die vor genanden Johans vō Wessēbˀg un̄ Heinrich Notstein, ✳ vˀjehen einer warheit ✳ ùbˀ alles, dc hie vor geschriben stat, ✳ un̄ wand wir eigenner ingesigel niht en han ✳ so benuͤget uns dˀ vor geschribenr conm̄dùrs ✳ un̄ dˀ bruͦder ingesigel ✳ ùbˀ uns ze einem steten urkùnd an disem brief. ✳ dirre brief ward gegeben, ✳ do man zalte vō gottes geburt ✳ drùzehenhunderd jar, ✳ dar nah in dem ahdosten ✳
jare,
an dem nehsten samstage ✳ nah sant Nicolaus tage. ✳ ✳
( Doppel )
Königsf. 7 / 02
Staatsarchiv
AARGAU
K
R 1
Nͦ✳ 39 ✳
der xxvij✳
ùbˀ Togerrn̄
ùbˀ den hof ze Togren
Jos̄ von Wessenberg zuͦ Loùffenberg ✳ wist ettlich wingùlt
zuͦ Waltzhuͦtt ✳ und vòm
hoff Togrn̄
xxxvj
statt im coppybuͦch am 31
blatt